Document ID: 32011R0508

A BIZOTTSÁG 508/2011/EU RENDELETE
(2011. május 24.)
a 396/2005/EK európai parlamenti és tanácsi rendelet II. és III. mellékletének az egyes termékekben, illetve azok felületén található abamektin, acetamiprid, ciprodinil, difenokonazol, dimetomorf, fenhexamid, prokinazid, protiokonazol, piraklostrobin, spirotetramát, tiakloprid, tiametoxam és trifloxistrobin megengedett szermaradék-határértéke tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára,
mivel:
(1)
Az abamektin, acetamiprid, fenhexamid, piraklostrobin, tiakloprid és trifloxistrobin tekintetében a 396/2005/EK rendelet II. melléklete és III. mellékletének B. része megállapította a megengedett szermaradék-határértékeket (maximum residue levels, a továbbiakban: MRL-ek). A ciprodinil, difenokonazol, dimetomorf, prokinazid, protiokonazol, spirotetramát és tiametoxam tekintetében a határértékeket a 396/2005/EK rendelet III. mellékletének A. része állapította meg.
(2)
A növényvédő szerek forgalomba hozataláról szóló, 1991. július 15-i 91/414/EGK tanácsi irányelv (2) szerinti, a fenhexamid hatóanyagot tartalmazó növényvédő szer hagymán való alkalmazásának engedélyezésére irányuló eljárás keretében - a 396/2005/EK rendelet 6. cikke (1) bekezdésének megfelelően - kérelmet nyújtottak be az érvényben lévő MRL módosítására.
(3)
Az abamektin esetében a sárgabarackon és őszibarackon való alkalmazásra nyújtottak be ilyen kérelmet. Az acetamiprid esetében a közönséges borbálafűn és a vörösmustáron való alkalmazásra nyújtottak be ilyen kérelmet. A ciprodinil esetében a friss lencsén való alkalmazásra nyújtottak be ilyen kérelmet. A difenokonazol esetében a paprikán és a padlizsánon való alkalmazásra nyújtottak be ilyen kérelmet. A dimetomorf esetében a fokhagymában, a hagymában, a mogyoróhagymában, a padlizsánban és az articsókában való alkalmazásra nyújtottak be ilyen kérelmet. A prokinazid esetében a földiepren való alkalmazásra nyújtottak be ilyen kérelmet. A protiokonazol esetében különböző gyökérzöldségeken való alkalmazásra nyújtottak be ilyen kérelmet. A piraklostrobin esetében a paradicsomon, a padlizsánon, az articsókán és a gumós zelleren való alkalmazásra nyújtottak be ilyen kérelmet. A spirotetramát esetében az Európai Unión kívül különböző terményeken való alkalmazásra nyújtottak be ilyen kérelmet. A tiakloprid esetében a gyapotmagon és a fügén való alkalmazásra nyújtottak be ilyen kérelmet. A tiametoxam esetében a földieperben és a (hüvelyes) babban való alkalmazásra nyújtottak be ilyen kérelmet. A trifloxistrobin esetében a leveles káposztán való alkalmazásra nyújtottak be ilyen kérelmet.
(4)
A trifloxistrobin esetében az Európai Élelmiszerbiztonsági Hatóság (a továbbiakban: Hatóság) nem csak a leveles káposztához való felhasználást vizsgálta, hanem figyelembe vett takarmányozási vizsgálatokat is, és megállapította, hogy az állati eredetű termékekre meghatározott szermaradék-határértékeket, a szermaradék-azonosítás módosításával, a jogszabály-végrehajtás alapjául szolgáló meghatározási határértékre kell változtatni.
(5)
A 396/2005/EK rendelet 8. cikkének megfelelően az érintett tagállamok értékelték a fent említett kérelmeket, majd az értékelő jelentéseket megküldték a Bizottságnak.
(6)
A Hatóság megvizsgálta a kérelmeket és az értékelő jelentéseket, különösen a fogyasztókat és adott esetben az állatokat érintő kockázatokat, és a javasolt MRL-ekről indokolással ellátott véleményt adott ki (3). E véleményeket továbbította a Bizottságnak és a tagállamoknak, valamint hozzáférhetővé tette őket a nyilvánosság számára.
(7)
A Hatóság indokolással ellátott véleményeiben arra a következtetésre jutott, hogy az adatokra vonatkozó valamennyi követelmény teljesült, és a Hatóság által javasolt MRL-módosítások a fogyasztók biztonsága szempontjából 27 specifikus európai fogyasztói csoport fogyasztói expozíciójának vizsgálata alapján elfogadhatók. A Hatóság figyelembe vette az anyagok toxikológiai tulajdonságaira vonatkozó legfrissebb információkat. Sem az említett anyagokat esetlegesen tartalmazó élelmiszerek fogyasztása miatti, ezen anyagokkal szembeni, egész életen át tartó expozíció, sem az adott termények túlzott fogyasztása miatti, rövid távú expozíció esetén nem merült fel a megengedhető napi bevitel (acceptable daily intake, ADI) vagy az akut referenciadózis (acute reference dose, ArfD) túllépésének kockázata.
(8)
A Hatóság indokolással ellátott véleményei és nyilatkozata alapján, és a tárgy szempontjából fontos tényezőket figyelembe véve az MRL-ek megfelelő módosításai teljesítik a 396/2005/EK rendelet 14. cikke (2) bekezdésének a) pontjában szereplő követelményeket.
(9)
A 396/2005/EK rendelet II. és III. mellékletét ezért ennek megfelelően módosítani kell.
(10)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
ELFOGADTA EZT A RENDELETET:
1. cikk
A 396/2005/EK rendelet II. és III. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. május 24-én.

Labels: 7
0
17
6